

**REPUBLIKA HRVATSKA**

**MINISTARSTVO HRVATSKIH BRANITELJA**

U sklopu EU projekata ''Jačanje kapaciteta stručnjaka koji pružaju psihosocijalnu skrb za hrvatske branitelje i stradalnike Domovinskog rata – Faza 1'', Ministarstvo hrvatskih branitelja objavljuje

**JAVNI POZIV**

**ZA ISKAZ INTERESA UDRUGA IZ DOMOVINSKOG RATA I BRANITELJSKO SOCIJALNO-RADNIH ZADRUGA**

***za sudjelovanjem na specijaliziranim edukacijama******u području pružanja psihosocijalne skrbi braniteljsko–stradalničkoj populaciji***

**I.**

Ministarstvo hrvatskih branitelja u okviru Operativnog programa „Učinkoviti ljudski potencijali 2014.-2020.“ provodi projekt pod nazivom „Jačanje kapaciteta stručnjaka koji pružaju psihosocijalnu skrb za hrvatske branitelje i stradalnike Domovinskog rata - Faza 1“.

Ciljnu skupinu ovog Projekta predstavljaju stručnjaci angažirani u udrugama iz Domovinskog rata i braniteljskim socijalno-radnim zadrugama, za koje je u okviru projekta planirana provedba specijaliziranih edukacija za rad s braniteljsko-stradalničkom populacijom.

Sudjelovanje na specijaliziranim edukacijama planirano je za ***55 stručnjaka*** koji pružaju psihosocijalnu skrb hrvatskim braniteljima i stradalnicima iz Domovinskog rata ***u udrugama iz Domovinskog rata*** i ***35 stručnjaka*** koji pružaju psihosocijalnu skrb hrvatskim braniteljima i stradalnicima iz Domovinskog rata ***u braniteljskim socijalno-radnim zadrugama***.

**II.**

Pripadnost ciljanoj skupini potrebno je dokazati ***Izjavom organizacije o pripadnosti ciljanoj skupini*** supotpisanom od strane predloženog stručnjaka. Uz navedenu Izjavu za udruge iz Domovinskog rata kao dokaz potrebno je dostaviti ***statut udruge*** iz kojeg je vidljivo da je njeno djelovanje usmjereno na područje zaštite interesa i/ili skrbi o hrvatskim braniteljima i/ili stradalnicima Domovinskoga rata. Isto tako, uz navedenu ***Izjavu za braniteljske socijalno-radne zadruge*** kao dokaz potrebno je dostaviti ***Pravila zadruge*** iz kojih je razvidno da je djelovanje iste usmjereno na psihosocijalno osnaživanje i zdravstvenu rehabilitaciju odnosno lakšu i bržu reintegraciju njezinih članova u društvo te uključivanje u radne i gospodarske procese članova s umanjenom radnom sposobnošću i nezaposlenih osoba te ***presliku osnivačkog rješenja nadležnog trgovačkog suda o upisu zadruge u sudski registar.***

**III.**

Kriteriji za odabir stručnjaka:

1. zaposlenost u navedenoj organizaciji na poslovima zaštite interesa i/ili skrbi o hrvatskim braniteljima i/ili stradalnicima Domovinskoga rata, odnosno poslovima psihosocijalnog osnaživanja i zdravstvene rehabilitacije ili bilo koji oblik suradnje uključujući i buduću suradnju u djelovanju navedenih organizacija na prethodno navedenim poslovima, uz obvezno ***prilaganje dokaza o zaposlenosti ili izjave organizacije o navedenoj suradnji*** i
2. visoka stručna sprema (VSS) - diplomski sveučilišni studij ili specijalistički diplomski stručni studij iz znanstvenog područja društvenih ili humanističkih znanosti ili znanstvenog područja biomedicine i zdravstva uz obvezno ***prilaganje*** ***dokaza o traženom stupnju obrazovanja i znanstvenom području***

**Oba kriterija moraju biti kumulativno ispunjena. Prijave će se obrađivati redoslijedom zaprimanja do popunjavanja broja osoba planiranih za projektne aktivnosti.**

**IV.**

Specijalizirane edukacije će se održati u Zagrebu tijekom 2018. i 2019. godine, a o točnom vremenu i lokaciji bit će obaviješteni svi sudionici koji zadovolje kriterije za odabir.

Svim odabranim sudionicima će za vrijeme trajanja specijaliziranih edukacija biti osiguran ručak i osvježenje, dok će sudionicima koji dolaze iz udaljenijih krajeva Republike Hrvatske biti osigurano noćenje s doručkom te pravo na povrat putnih troškova.

**V.**

Prijave i svu dokumentaciju potrebno je dostaviti na sljedeće e-mail adrese:**sanja.pintar@branitelji.hr****,** **ernest.risek@branitelji.hr** **i** **stjepan.milekovic@branitelji.hr** **zaključno do 11. svibnja 2018. godine.**

**KLASA:** 900-01/17-17/9

**URBROJ:** 522-07/3-18-16

**U Zagrebu,** 24. travnja 2018.